CELEX: 32021D0006
Language: ro
Date: 2020-12-15 00:00:00
Title: Decizia (PESC) 2021/6 a Comitetului politic și de securitate din 15 decembrie 2020 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2020/603 (EUTM Mali/2/2020)

7.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 4/10
               
            
         DECIZIA (PESC) 2021/6 A COMITETULUI POLITIC ȘI DE SECURITATE
         din 15 decembrie 2020
         privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2020/603 (EUTM Mali/2/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 5,
         întrucât:
         
                     (1)
                  
                  
                     În temeiul articolului 5 alineatul (1) din Decizia 2013/34/PESC, Consiliul a autorizat Comitetul politic și de securitate (COPS) să adopte deciziile relevante referitoare la controlul politic și la conducerea strategică a EUTM Mali, inclusiv decizii de numire a următorilor comandanți ai forței misiunii UE.
                  
               
                     (2)
                  
                  
                     La 16 aprilie 2020, COPS a adoptat Decizia (PESC) 2020/603 (2) privind numirea generalului de brigadă František RIDZÁK în funcția de comandant al forței misiunii UE pentru EUTM Mali.
                  
               
                     (3)
                  
                  
                     La 25 septembrie 2020, Spania a propus numirea generalului de brigadă Fernando Luis GRACIA HERREIZ pentru a-i urma generalului de brigadă František RIDZÁK în funcția de comandant al forței misiunii UE pentru EUTM Mali începând cu 12 ianuarie 2021.
                  
               
                     (4)
                  
                  
                     La 23 noiembrie 2020, Comitetul militar al UE a sprijinit propunerea respectivă.
                  
               
                     (5)
                  
                  
                     Ar trebui luată o decizie privind numirea generalului de brigadă Fernando Luis GRACIA HERREIZ în funcția de comandant al forței misiunii UE pentru EUTM Mali începând cu 12 ianuarie 2021.
                  
               
                     (6)
                  
                  
                     Decizia (PESC) 2020/603 ar trebui să fie abrogată.
                  
               
                     (7)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică,
                  
               ADOPTĂ PREZENTA DECIZIE:
         
            Articolul 1
            Generalul de brigadă Fernando Luis GRACIA HERREIZ este numit în funcția de comandant al forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) începând cu 12 ianuarie 2021.
         
         
            Articolul 2
            Decizia (PESC) 2020/603 se abrogă.
         
         
            Articolul 3
            Prezenta decizie intră în vigoare la 12 ianuarie 2021.
         
         
            Adoptată la Bruxelles, 15 decembrie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 14, 18.1.2013, p. 19.
         
            (2)  Decizia (PESC) 2020/603 a Comitetului politic și de securitate din 16 aprilie 2020 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2019/2096 (EUTM Mali/1/2020) (JO L 139, 4.5.2020, p. 65).